Eiendomsselskapet.

Konstituering.

Dagens praksis er at 1. vara får alle styredokumenter slik at han/hun har relevant informasjon når han/hun møter ved forfall. Styret drøftet om man skulle endre praksis ved at 1. vara innkalles til alle styremøter. Styret vedtok enstemmig at man skulle fortsette dagens praksis, men at også 2. vara får styredokumenter tilsendt fast.

Godkjenning av referat fra forrige møte.

Referatet ble enstemmig godkjent uten merknader.

Administrasjonens orientering.

Det ble orientert om følgende saker:

* Luftegårder – det ble avtalt befaring i forkant av neste styremøte for å se på mulige egnede steder på ØLS’s område.
* Utglidninger i støttemuren mellom salmakeri og stallkroa er utbedret midlertidig.
* Råte/fuktskader på vegg utstillingshaller – omfang og utbedringsmuligheter kartlegges nærmere.
* Utlysning av stallenhet som Per Oleg Midtfjeld har sagt opp.
* Ombygging og oppussing stallkro som nærmer seg sluttføring.

Orienteringen med kommentarer ble tatt til etterretning.

Regnskapsrapport pr mars.

Rapporten med kommentarer ble tatt til etterretning.

Ny gjestestall - bevilgningssak.

Anbud er gjennomført og tilbydere er valgt. Budsjettet, inklusive nytt utstyrsskifterom, er på 1 mill. kr.

Styret besluttet enstemmig å bevilge inntil 1 mill. kr til ny gjestestall.

Momarkenfestivalen.

Statusrapport festivalen.

Det ble gitt en statusrapport om festivalen. Når det gjelder avtaleforslaget fra ØLS om overskudd respektive underskudd, var styret enig i deling av underskuddsforpliktelsene med 30 % ØLS med en maksgrense på 300.000.-, 70 % Momarken. Styret mente samme brøk burde gjelde for deling av eventuelt overskudd. Hver av partene disponerer sin andel, men partene kan også avtale felles vedlikeholds- og oppgraderingsprosjekter.

Eventuelt.

Installasjon av varmepumper i Karjolen vil bli utredet.